आईफोन 16 के नॉन-प्रो मॉडल्स में ऐपल कंपनी माइक्रो फोटोग्राफी का फीचर भी दे सकती है. इससे पहले यह फीचर केवल प्रो मॉडल्स पर मिलता था. प्रो वेरिएंट के कैमरा कॉन्फिगरेशन में कोई बदलाव नहीं होगा. इसमें मेन लेंस 48MP का, 2X ऑप्टिकल जूम और टेलीफोटो लेंस 12MP का मिलेगा. इसके अलावा, अपकमिंग आईफोन 16 सीरीज में कैप्चर बटन भी दिया जा सकता है. यह बटन हैंडसेट के निचले हिस्से में दाहिनी ओर होगा. बटन क्लिक करने पर यूजर्स की पसंद का थर्ड पार्टी कैमरा ऐप खुलेगा. इसके अलावा, सॉफ्टवेयर फ्रंट पर भी हमें कई बदलाव देखने को मिलेंगे, जिन्हें कंपनी ने iOS 18 की रिलीज पर शोकेस किया था. लीक रिपोर्ट्स के अनुसार, iPhone 16 सीरीज 10 सितंबर को लॉन्च हो सकती है.